  Майя Бывальцева Удмурт егитъёслэн «Шунды» огазеяськонзы 2017-тӥ арын гужем «Шундыкар» лагере мыныны мылкыд карисьёслэсь куриськонъёссэс кутыны кутскиз. Иворъёсъя «Удмуртия» агентстволы со сярысь вераз «Шундылэн» тӧроез Алина Чернова. Шундыкар» лагере куриськонъёсты кутон кутскемын, усьтӥмы вожвылъяськон. <…> 5–11 классын шоръёзо школаын дышетскись но 18 аресозь пиналъёсты ӧтиськомы милям конкурсамы пыриськыны «Шунды» огазеяськонлэн тӧроез Алина Чернова«Шундыкар» лагере куриськонъёсты кутон кутскемын, усьтӥмы вожвылъяськон. <…> 5–11 классын шоръёзо школаын дышетскись но 18 аресозь пиналъёсты ӧтиськомы милям конкурсамы пыриськыны», — вераз Алина Чернова. Усточи пиналъёс понна смена туэ 20–29 гудырикошконэ «Ёлочка» лагерьын ортчоз. Отчы 100 пиналъёс лыктыны быгатозы, со пӧлысь 10 палаез мукет улосвылъёсысь удмурт нылъёс но пиос — Башкириысь, Татарстанысь, Киров но Пермь улосвылъёсысь. Дышетскисьёс 11 ӧръёсъя тодон-валанъёссэс муромытыны быгатозы. Соосын ужась ӧнерчиос тодмо ни: дӥськут дизайн — Полина Кубиста, тележурналистика — Вероника Ваулина, литература — Богдан Анфиногенов, эктӥсьёс — Татьяна Тихонова, фольклор — Екатерина Коротаева, эстрада — Влад Андреев, крезьгуро инструментъёсын шудӥсьёс — Владимир Жуйков, суредасьёс — Чудья Жени (Евгений Бикузин), видеоискусство — Влад Степанов, театр — Дмитрий Корепанов, крезь лэсьтон (пуэн ужасьёс) — Василий Широбоков. Алина Черновалэн верамезъя, али вожатойёслы конкурс ялыны малпало. Быръем муртъёсын дышетон радъямын луоз. Куриськонъёсты но вожвылъяськон улсын быдэстэм ужъёсты 16-тӥ пӧсьтолэзёзь басьтозы. Ужъёсты куто таӵе адресъя: 426063, Ижкар, Орджоникидзе урам, 33а (Удмурт егитъёслэн мерлыко «Шунды» огазеяськонзы) яке электрон почта пыр udmshundy@mail.ru. Киужъёсты вайыны луэ Калыкъёслэн эшъяськон юртазы (Ижкар, Орджоникидзе урам, 33а, 204-тӥ кабинет). Йылпумъянъёс 27-тӥ пӧсьтолэзь бере элькун газетъёсын но «Шундылэн»  шараямын луозы. Пусъёмы, «Шундыкар» лагерьлы туэ 25 ар тырме. Тодэ вайытом, 2016-тӥ арын «Шундыкар» лагерьын пиналъёс спектакль пуктӥзы, кырӟанлы клип дасязы, крезьгуро инструментъёс лэсьтӥзы. Тегъёс: Мерлык Лулчеберет Дышетон Ижкар Удмуртия пиналъёс удмуртъёс Шунды  